Κατάλογος βασιλικών συζύγων του Ηνωμένου Βασιλείου

Βλέπε επίσης: Κατάλογος μοναρχών της Βρετανίας.

Βασιλικός/ή  σύζυγος  ονομάζεται ο/η σύζυγος του Βασιλιά ή της Βασίλισσας του Ηνωμένου Βασιλείου. Οι σύζυγοι μοναρχών στο Ηνωμένο Βασίλειο και οι προκάτοχοί τους δεν έχουν συνταγματική θέση ή εξουσία αλλά μπορεί να έχουν σημαντική επιρροή στους συζύγους τους. Μερικά πρόσωπα που έχουν υπάρξει βασιλικοί σύζυγοι, όπως ο σύζυγος της Ελισάβετ Β΄, Φίλιππος, Δούκας του Εδιμβούργου, έχουν επίσης βοηθήσει στην ενίσχυση της εικόνας της Μοναρχίας καθιστάμενοι διασημότητες οι ίδιοι.

Από την ίδρυση του Βασιλείου της Μεγάλης Βρετανίας, σε εκείνο και στο Ηνωμένο Βασίλειο της Μεγάλης Βρετανίας και της Ιρλανδίας έχουν υπάρξει εννέα βασιλικοί και βασιλικές σύζυγοι. Οι Βασίλισσες μεταξύ του 1727 και του 1814 ήταν επίσης Εκλέκτειρες του Ανόβερου, καθώς οι σύζυγοί τους όλοι έφεραν τον τίτλο του Εκλέκτορα του Ανόβερου. Μεταξύ 1814 και 1837, οι βασίλισσες έφεραν τον τίτλο της Βασίλισσας του Ανόβερου, καθώς οι σύζυγοί τους ήταν Βασιλείς του Ανόβερου. Η προσωπική ένωση με το Ηνωμένο Βασίλειο τελείωσε το 1837 με την άνοδο στο θρόνο της Βασίλισσας Βικτωρίας επειδή οι νόμοι της διαδοχής (Σαλικός νόμος) στο Ανόβερο δεν επέτρεπε μια γυναίκα να κληρονομήσει τον τίτλο εάν υπήρχε οποιοσδήποτε επιζών άνδρας διάδοχος (στο Ηνωμένο Βασίλειο, ένας άνδρας προηγείται μόνο εάν έχει αδελφές). Στον Αυστροπρωσικό Πόλεμο του 1866 το Ανόβερο προσαρτήθηκε από την Πρωσία και έγινε η Επαρχία του Ανόβερου.

Όλες οι γυναίκες σύζυγοι έχουν το δικαίωμα να προσφωνούνται ως βασίλισσες σύζυγοι. Όμως, από τους δύο άνδρες συζύγους που έχουν υπάρξει από το 1708, ουδείς θεωρείτο βασιλιάς σύζυγος

 Ο Αλβέρτος της Σαξονίας-Κόμπουργκ & Γκότα, σύζυγος της Βασίλισσας Βικτωρίας, δεν έλαβε τίτλο του Αγγλικού peerage αλλά του δόθηκε ο τίτλος του Πρίγκιπα Σύζυγου ως διακριτός τίτλος το 1857, καθιστώντας τον μοναδκό άνδρα βασιλικό σύζυγο στο Ηνωμένο Βασίλειο ή στα προκάτοχά του βασίλεια που έφερε επίσημα τον τίτλο. Υπήρξαν ισχυρισμοί αρχικά ότι θα γινόταν ουσιαστικά Βασιλιάς, αλλά αυτό απορρίφθηκε από την Κυβέρνηση.
 Ο Πρίγκιπας Φίλιππος της Ελλάδας και της Δανίας, σύζυγος της Ελισάβετ Β', που ήδη είχε εισέλθει στο peerage ως Δούκας του Εδιμβούργου το 1947, χρίστηκε Πρίγκιπας του Ηνωμένου Βασιλείου το 1957. Δεν προσφωνείται ως Πριγκιπικός Σύζυγος.

Δεν έχουν γίνει μοναρχικοί σύζυγοι όλες οι σύζυγοι και οι σύζυγοι μοναρχών, καθώς μπορεί να έχουν πεθάνει, διαζευχθεί, ο γάμος τους να έχει κηρυχθεί άκυρος πριν την άνοδο του συζύγου τους στον θρόνο, ή να παντρεύτηκαν μετά την παραίτηση του μονάρχηn. Τέτοιες περιπτώσεις είναι:

 Σοφία Δωροθέα του Τσέλλε, σύζυγος του Γεωργίου Α' της Μεγάλης Βρετανίας (ως διαδόχου στο εκλεκτοράτο του Ανόβερου), παντρεύθηκε στις 22 Νοεμβρίου 1682, διαζεύχθηκε στις 28 Δεκεμβρίου 1694, πέθανε στις 13 Νοεμβρίου 1726.
 Μαρία Άννα Φίτζχερμπερτ, σύζυγος του Γεωργίου Δ' του Ηνωμένου Βασιλείου (ως Πρίγκιπα της Ουαλίας), παντρεύτηκε το 1785, ο γάμος κηρύχθηκε άκυρος, πέθανε το 1837.
 Ουόλις Ουόρφιλντ Σίμσον, σύζυγος του Εδουάρδου Η' του Ηνωμένου Βασιλείου (as Duke of Windsor), παντρεύτηκε στις 3 Ιουνίου 1937, πέθανε στις 24 Απριλίου 1986.
  	 
Μια ασυνήθιστη περίπτωση ήταν εκείνη της Καρολίνας του Μπράουνσβαϊχ, η οποία είχε απομακρυνθεί από τον σύζυγό της Γεώργιο Δ' πριν την άνοδό του στο θρόνο, και παρότι νομικά ήταν βασιλική σύζυγος, δεν είχε θέση στην αυλή και εμποδίσθηκε βίαια να παρακολουθήσει την στέψη του Γεωργίου Δ' και  να στεφθεί η ίδια. Αυτό προκάλεσε λαϊκή οργή.

Από το 1707, μόνο ο Γεώργιος Α' της Μεγάλης Βρετανίας και ο Εδουάρδος Η' του Ηνωμένου Βασιλείου έχουν βασιλέψει άγαμοι.

Στις 8 Σεπτεμβρίου 2022 ο  Κάρολος Γ΄, ανήλθε στο θρόνο, η δεύτερη σύζυγός του Καμίλα του Ηνωμένου Βασιλείου έλαβε αυτόματα τον τίτλο και την επίσημη προσφώνηση "βασιλική σύζυγος" (Queen consort).

Βασιλικοί σύζυγοι του Βασιλείου της Μεγάλης Βρετανίας (1707–1801) και του Ηνωμένου Βασιλείου (1801–σήμερα)

Οίκος των Στιούαρτ

Οίκος του Ανόβερου

Οίκος της Σαξονίας-Κόμπουργκ & Γκότα· μετονομάστηκε Οίκος του Ουίνδσορ το 1917

Δείτε επίσης
 Κατάλογος Σκωτικών βασιλικών συζύγων, 
Κατάλογος Αγγλικών βασιλικών συζύγων 
Κατάλογος Ιρλανδικών βασιλικών συζύγων.''

Αναφορές

Εξωτερικοί σύνδεσμοι
 www.royalty.nu

Οίκος της Σαξονίας-Κόμπουργκ & Γκότα
Οίκος Ουίνδσορ
Βρετανικών
Σύζυγοι Βρετανών μοναρχών